**Referat FAU møte 02.10.23**

Fremmøte:

På 8. og 9. trinn: alle klassene representert.

På 10. trinn: kun Anders H.A. for 10D

Forsterket avdeling er representert

Rektor

Valg:

Leder: Arild Brakstad

Nestleder: Linn-Christin Eik de Lange

Sekretær: Anders H.Abrahamsen

REKTOR INFORMERER

* Generelt om FAU og SU
	+ Alle klasser representert i FAU
	+ I SU sitter leder og nestleder i FAU sammen med 2 elever, 2 lærere, rep. for andre ansatte, rektor og politisk representant.
* FAU sitt mandat – se <https://foreldreutvalgene.no>
* Skolens arbeid mot mobbing (Olweus og MOT)
	+ MOT aktiviteter hvert halvår
* Skolens bemanning
	+ 2,5 miljøterapeutstillinger
	+ Helsesykepleier 4 dager i uken.
	+ Alle klasser er satt opp med 2 kontaktlærere
* Tilføyelser i ordensreglement
	+ Skolen er mobilfri
	+ Det er ikke tillatt å drikke energidrikk / brus i skoletiden
	+ Man kan ikke publisere bilder av andre uten samtykke
* Utdeling av smertestillende tabletter ved behov
	+ Dersom foreldre har samtykket på telefon
* Utbedring uteområder
	+ Har vært en lang prosess som har gått over flere år
	+ Endelig fremgang. Mer informasjon kommer
* Ønske om refleksaksjon i inneværende skoleår
	+ Ber om at noen foreldre hjelper til en halvtime om morgenen
* Pepperkakeby på Sandgotna
	+ Suksess i fjor. Ønsker å gjenta, da må klassekontakter bake sammen med elevene. Skolen kjøper inn pepperkakedeig.
* Samarbeid med BCFSB (Bring Children From Street – Bergen)
	+ Ble arrangert på samme måte som OD (operasjon dagsverk) i fjor.
* Kvalitetsoppfølgingen 2024
	+ Tar en dag i løpet av skoleåret. Kommunens oppfølging av skolen. FAU, Elevråd og representanter fra skole deltar

SPØRSMÅL FRA FAU TIL SKOLEN

* *Hvordan går det med mobilfri skole?*

Stor sett bra. Elevene er mer aktive. Det er tilrettelagt for aktiviteter i flere soner på skolen. Miljøterapeutene skal ha et ekstra blikk på de elevene som faller litt utenfor.

* *Fravær i år, går det bedre?*

Skoleåret har begynt bra. FAU etterspør løpende orientering om dette gjennom skoleåret.

* *Hvordan oppfatter skolen at situasjonen er rundt rus?*

Det var noen enkelttilfeller i fjor som var krevende. I år har det (kun) vært tilfeller av viping (elektroniske sigaretter) på toalettene. Trivselsvaktene skal følge med på dette. FAU vil også følge opp denne saken med skolen.

EGNE SAKER DISKUTERT I FAU

* Natteravn-styret trakk seg nylig grunnet for stor arbeidsbelastning. Interimstyre (midlertidig styre) sitter frem til årsmøte i januar. Man ønsker å få dette på plass igjen til våren. Målsetning er at det skal være lavere terskel for å delta og mindre forpliktelser for de som tar på seg ansvar. FAU på Sandgotna mener dette er et godt tiltak som bør videreføres.
* FAU ønsker å komme tettere på elevrådet slik at viktige saker kan deles på tvers. Vi ønsker å invitere representanter fra elevrådet på et FAU møte.
* Det har vært løst diskutert at foreldrene skal ta en litt større rolle rundt skoleballet. Dette vil bli en viktig sak til neste møte. Her ønsker FAU innspill.
* Rett før sommeren kom det opp et forslag til å ha et par felles-FAU møter i året i Bergen Vest der alle skolene sine FAU utvalg inviteres til å samles for å snakke litt om sine erfaringer.

MØTEPLAN FOR ÅRET

6.november

11.desember

15.januar

12.februar

18.mars

22.april

27.mai

Refleksaksjonen vurderes gjennomført uken som starter 20.november. Det vil være tre til fem morgener den uken hvor to foreldre hver dag står nedenfor skolen i omtrent 30 minutter og deler ut reflekser til elever og lapper til foreldre der vi anbefaler å begrense kjøring opp til skolen.